21Lefoko la Morena le tsile kwa go nna la re: 2“Yaa o rere mo ditsebeng tsa Jerusalema o re:
“ ‘Morena o bua jaana a re:
Ke gakologelwa bopelonomi
jwa bošwa jwa gago
le lorato lwa gago,
fa o sa ntse o beeletswe,
o ntatela mo sekakeng,
mo nageng fa go sa jwalweng
teng.
3Iseraele o ne a itshepetse
Morena,
e le letlhafula la kotulo ya gagwe.
Botlhe ba ba neng ba le ja
ba dira molato;
tatlhego ya ba wela.’
Morena o buile jalo.”
4Utlwang lefoko la Morena,
ba ntlo ya ga Jakobe,
le lona ditso tsotlhe
tsa ntlo ya Iseraele!
5Morena o bua jaana a re:
“Borraeno ba ne ba bonye
molato ofe mo go nna,
fa ba nkatoga,
ba latela medimo ya boithamako,
mme ba fetoga boithamako
ka bosi?
6Ga ba a ka ba botsa ba re:
‘Morena o kae, yo o re
ntshitseng kwa lefatsheng
la Egepeto,
a re etelela pele mo sekakeng,
mo nageng e e senya
ya mangope,
mo nageng ya komelelo,
ya lefifi le le kwenneng,
mo nageng e e sa ralalweng
ke ope,
kwa batho ba sa nneng teng?’
7Ke lo tlisitse mo lefatsheng
la masimo a ditlhare
tse di ungwang
gore lo je maungo a lone
le dijo tse di molemo tsa lone.
Mme e rile lo sena go tsena,
lwa itshepolola lefatshe la me,
lwa fetola boswa jwa me maila.
8Baperesiti ga ba a ka ba botsa
ba re: ‘Morena o kae?’
Baokamedi ba molao
ba ne ba sa nkitse;
badisa2:8 Go tewa dikgosi. ba ikepa mo go nna;
baporofeti ba rera ka ga Baale,
ba latela medimo
e e sa thuseng sepe.
9“Ka moo ke tla seka gape
le lona,”
go bua Morena;
“ke tla seka le bana ba bana
ba lona.
10Tshelelang kwa ditlhakatlhakeng
tsa Bakhithime, lo tlhole;
romang kwa Ketare,
lo tlhokomele thata,
lo bone gore,
a tse di ntseng jaana
di kile tsa dirafala?
11A setšhaba se kile sa ananya
medimo ya sona,
le fa yona e se medimo?
Mme morafe wa me o anantse
kgalalelo ya ona2:11 Go tewa Morena. ka ntlha ya dilo
tse di sa thuseng sepe.
12Lona magodimo,
silofalang ka ntlha ya tseo,
lo sisimoge, lo rerege thata!”
Go bua Morena.
13“Gonne morafe wa me o dirile
masula a mabedi:
Ba ntlogetse ke le motswedi
wa metsi a a phelang,
ba ya ba ikgabela dikgatampi,
e leng dikgatampi
tse di phanyegileng,
tse di sa tshwareng metsi.
Pes. 36:10
14“A Iseraele ke lekgoba?
Gongwe a o tsaletswe
mo bokgobeng?
Ke ka ntlhaang, fa a thopilwe?
15Ditau di ne tsa mo rorela,
tsa utlwatsa modumo wa tsona.
Tsa fetola lefatshe la gagwe
sekaka,
tsa senya metse ya gagwe,
ya nna marope fela
a a se nang moagi.
16Batho ba Nofe
le ba Thagephanese
le bone ba tla go kuta tlhogo.2:16 Ke go re: Ba a go thukhutha.
17A ga o a itirela tseo ka wesi
ka go tlogela Morena,
Modimo wa gago,
motlhang a go tsamaisang
mo tseleng?
18Jaanong go ya kwa Egepeto
le go nwa metsi a Nile
go go thusa eng?
Go ya kwa Asiria
le go nwa metsi a Ferathe
go go thusa eng?
19Bosula jwa gago bo tla go otla,
boikepo jwa gago bo tla go betsa.
Lemoga o bone
gore ke botlhoko jo bo galakang,
fa o tlogela Morena,
Modimo wa gago,
o sa mpoife, go bua Morena,
Modimo wa masomosomo.
20“Gonne ga o bolo go roba
joko ya gago le go kgaola dikgole
tsa gago wa re:
‘Ga ke rate go go direla.’
Gonne o ntse o ithobatsa fatshe
o le seaka mo dithabaneng
tsotlhe tse di godimo
le fa tlase ga setlhare sengwe
le sengwe se setala.
Jes. 57:5
Hes. 6:13
21Mme nna ke ne ke go tlhomile
o le moweine o montlentle,
o le peo ya nnete tota.
Jaanong o mphetogetse jang
go nna matlhogela a moweine
wa naga?
22Ee, le fa o ka tlhapa ka molora,
wa tsaya sesepa se sentsi,
setshubaba sa molato wa gago
se ntse se bonala fa pele ga me.”
Morena Modimo o buile jalo.
23“O ka bua jang o a re:
‘Ga ke a itshekologa,
ga ke a latela boBaale’?
Bona tsela ya gago
mo mogorogorong,
ipone se o se dirileng!
O kammele e namagadi
e e lemaletseng
e e tlolaganyang ditsela tsa yona.
24O esele ya nageng e namagadi
e e tlwaetseng sekaka
e e hupelang mowa mo keletsong
e kgolo ya yona.
Fa e lemaletse,
ke mang yo o ka e busang?
Botlhe ba ba e batlang
ga ba na go itapisa.
Ba tla e bona fela
mo kgweding ya yona.
25Thibela dinao tsa gago
gore ditlhako tsa gago
di se ka tsa tšhomoga,
le mometso wa gago
gore o se ka wa oma.
Mme o a re: ‘Ga go kgonege!
Nnyaya! Kana ke rata baeng,
ke tla ba latela.’
26“Legodu le tlhajwa ke ditlhong, fa le tshwarwa; Baiseraele ba tla tlhajwa ke ditlhong jalo, bone le dikgosi tsa bone le dikgosana tsa bone le baperesiti ba bone le baporofeti ba bone; 27ba ba rayang kota ba re: ‘O rraetsho!’ le lefika ba re: ‘O re tsetse!’ Gonne ba nkhularetse, ba sa ntebe. Mme e re ba le mo tlalelong, ba bitse ba re: ‘Tsoga, o re thuse!’
28“Medimo ya gago e kae e o e itiretseng? A e tsoge, fa e itse go go thusa mo sebakeng sa tlalelo ya gago. Gonne palo ya metse ya gago e lekana le palo ya medimo ya gago, Juta!
Jer. 11:13
29Ke ka ntlhaang fa lo ganetsanya le nna? Lo ikepile mo go nna lotlhe.” Morena o buile jalo. 30“Bana ba lona ke ba iteetse lefelafela. Ga ba a amogela kgalemelo. Tšhaka ya lona e nyeleditse baporofeti ba lona jaaka tau e e gagolang.
31Kana lona lo losika lo lo ntseng jang? Lemogang Lefoko la Morena! A ke fetogetse Iseraele sekaka gongwe lefatshe le lentsho? Ke ka ntlhaang fa batho ba me ba re: ‘Re a itaola. Ga re kitla re tlhola re boela kwa go wena.’ 32A lekgarebe le lebala mokgabo wa lone? A monyalwa o lebala moitlamo wa gagwe? Mme batho ba me ga ba bolo go ntebala, e setse e le malatsi a a se nang palo. 33Tsela ya gago ya go batla lorato, o e itse sentle jang! Ke ka moo o itlwaeditseng tse di kgopo mo tsamaong ya gago. 34Le gona go fitlhetswe madi a bahumanegi ba ba se nang molato mo mejeng ya diaparo tsa gago, Iseraele, ba o sa ba fitlhelang ba thuba ntlo.
“Mme le fa go ntse jalo, 35wena o a re: ‘Ga ke na molato; kana bogale jwa gagwe bo boile mo go nna.’ ”
Mme Modimo o a re: “Bona, ke tla go sekisa ka ntlha ya puo ya gago e e reng: ‘Ga ke a leofa.’
36Ke ka ntlhaang, fa o fetola tsela ya gago ka botlhofo fela? Egepeto le ene o tla go tlhabisa ditlhong jaaka Asiria a go tlhabisitse ditlhong. 37Le ene Egepeto o tla mo tlogela o ithwele megono; gonne Morena o ba latlhile ba wena o ba ikanyang. Ga o na o bona tlhogonolo epe ka bone.
tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn kac_Latn tsn_Latn sot_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn lin_Latn tsn_Latn sot_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn nso_Latn smo_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn nso_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn sot_Latn nso_Latn tsn_Latn tsn_Latn tsn_Latn tpi_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn epo_Latn quy_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn nso_Latn tsn_Latn tsn_Latn hrv_Latn tsn_Latn tsn_Latn tsn_Latn tsn_Latn tsn_Latn